open-index/open-wikipedia-markdown huggingface dataset:
Шовинизам

**Шовинизмот**, во оригиналната смисла на зборот, е екстремен патриотизам и национализам и агресивно верување во националната супериорност и слава.

Шовинизмот го проширил своето изворно значење и вклучува изразита и неразумна пристрасност во име на која било група на која некој припаѓа, особено кога пристрасноста вклучува злоба и омраза кон соперничките групи. Џингоизмот, кој е британската форма на овој француски збор, го зачувал своето изворно значење и тој, за разлика од зборот шовинизам, не подразбира ништо друго освен воинствен национализам.

Современата употреба на терминот во англискиот јазик е во фразата **машки шовинизам**.

## Машки шовинизам
Машкиот шовинизам е свесно или несвесно верување/убедување дека мажите се супериорни во однос на жените. Ова е тесно поврзано со сексизмот и мизогинијата.

Прва документирана употреба на изразот машки шовинизам е во 1935 година во пиесата *„Till the Day I Die“* од Clifford Odets.

### Машкиот шовинизам на работното место
Рамнотежата на работната сила се смени за време на Втората светска војна преку драматичниот пораст на учеството на жените кога мажите ги напуштија своите работни места за да се пријават во војска и да се борат во војната. По завршувањето на војната кога мажите се вратија дома да бараат работа, машкиот шовинизам беше во пораст, тврди Синтија Б. Лојд. Претходно, мажите биле главен извор на работната сила, и тие очекувале да се вратат на своите претходни вработувања, но жените зачекориле во многу од нивните позиции за да ја пополнат празнината, вели Лојд.

Лојд и Мајкл Корда тврдат дека како што се интегрираа назад во работната сила, мажите претежно се вратиле во позиции на моќ, а жените работеле како нивните секретари, обично пишувале диктации и одговарале на телефонски повици. Оваа поделба на трудот беше разбрана и се очекуваше, и жените обично не се чувствувале во можност да ја предизвикат својата позиција или машките претпоставени, тврдат Корда и Лојд.

### Религиозно-културна и географска проширеност
Машкиот шовинизам е забележан во различни култури исто така и во западниот свет, како што е екстремистичкиот Ислам. Иако Хиндуизмот и индиската културна практика не го строго диктираат статусот на жените, но многу конзервативни водачи и гуруа продолжуваат да држат длабоко мизогени глетки јавно водејќи до судири со полибералните Индијанци, и велбарни и поинакви.

### Причини за машкиот шовинизам
Шовинизмот се гледа од страна на некои како влијателен фактор во ТАТ, психолошки тест за личноста. Преку крос-прегледи ТАТ егзибира тенденција кон шовинистички стимули за свои прашања и има „потенцијал за неповолна клиничка евалуација“ за жените.

Често цитирана студија направена во 1976 година од страна на Шервин Вудс (*Some Dynamics of Male Chauvinism*), се обидува да ги најде основните причини на машкиот шовинизам.

## Наводи

Категорија:Национализам
Категорија:Предрасуди
Категорија:Феминизам
Категорија:Политички теории
Артур Шницлер

thumb|right|Артур Шницлер
**Артур Шницлер** (германски: *Arthur Schnitzler*;  – ) — австриски писател (романописец, раскажувач и драматург) и критичар.

## Животопис

Шницлер е роден во  каде што ги завршил студиите по медицина на Виенскиот Универзитет во 1879 година. Докторирал во 1885 година и работел во Виенската општа болница. Поради склоноста кон литературата ја напуштил медицината и се посветил на пишувањето драми, романи, кратки раскази и критики.

Покрај пишувањето книжевни дела, Шницлер водел дневник од неговата седумнаесетта година, па сè до два дена пред неговата смрт во Виена. Овој дневник, чија големина е скоро 8 000 страници, е многу значаен и интересен затоа што во него Шницлер ги опишувал своите сексуални авантури. Тој често бил во врска со повеќе жени истовремено, и за некои периоди од својот живот го запишувал и секој оргазам.

## Творештво
Денес, делата на Шницлер често се оценети како контроверзни, бидејќи во нив отворено се говори за сексуалноста и антисемитизмот, притоа се употребува илузијата и психологијата, допирајќи на тој начин до есенцијалните облици на човековата природа. Затоа Шницлер често се смета како креативен еквивалент на Сигмунд Фројд. Поради големата провокативност и акцентирање на сексуалноста и психоанализата, книгите и драмите на Шницлер во триесеттите години на XX век биле забранети од нацистичката партија во Германија и Австрија, и покрај дозата на антисемитизам во делата.

Во едно писмо од 14 мај 1922 година, Фројд му напишал на Шницлер: "Имам впечаток дека Вие, благодарение на интуицијата или, подобро речено, благодарение на внимателното самонабљудување, за другите луѓе го знаете сето она што јас го открив со долготрајни проучувања. Верувам дека во основата Вие сте еден истражувач на психолошките длабочини."

Режисерот Кјубрик изјавил за Шницлер дека..."Тешко е да се најде некој писател кој повистинито ја разбрал човечката душа и кој подлабоко продрел во начинот на којшто луѓето мислат, дејствуваат и постојат..."

### Драми
* *Анатол* (1893)
* *Флертување* (1895) - направена и филмска адаптација
* *Ферска игра* (1896)
* *Парацелзус* (1899)
* *Зелениот папагал* (1899)
* *Hands Around* (1900)
* *Осамениот пат* (1904)
* *Грофицата Мизи* (1909)
* *Младиот Медардус* (1910)
* *Големото подрачје* (1911)
* *Професор Бернарди* (1912) - единствената драма без сексуални мотиви
* *Комедија на заведувањето* (1924)

### Кратки раскази и новели
* *Умирање* (1895)
* *Берта Гарлан* (1900)
* *Потпоручникот Густл* (1901)
* *Слепиот Џеронимо и неговиот брат* (1902)
* *Патот кон отвореноста* (1908)
* *Враќањето на Казанова* (1918)
* *Госпоѓицата Елза* (1924) 
* *Новела за сонот* (1925/26) - преведена на македонски јазик (Темплум, едиција Магма). Според ова дело се снимени два филма: помалку познатиот на Волфганг Глик (1969) и последниот филм на Стенли Кјубрик „Очи широко затворени“
* *Ноќни игри* (1926)
* *Тереза. Хроника на животот на една жена* (1928)
* *Лет во темнината* (1931)

### Останато
* *Младост во Виена* - автобиографија која е објавена посмртно во 1968 година
* *Дневник, [[1879]]-[[1931]]*

## Наводи


Ш
Категорија:Австриски Евреи
Мао Це Тунг

**Мао Це Тунг** или **Мао Ѕедунг** ( - ) бил водач на Политбирото на Комунистичката партија на Кина (КПК) од 1943 и водач на Централниот комитет на КПК од 1945 до неговата смрт. Под негово водство, КПК станала владеачка партија на копнена Кина како резултат на победата во Кинеската граѓанска војна. На 1 октомври 1949, Мао го објави формирањето на Народна Република Кина на плоштадот Тјенанмен. Беше на чело на Народна Република Кина до својата смрт во 1976 г.

## Наводи

Категорија:Кинески политичари
Категорија:Претседатели на Кина
Категорија:Антифашисти
Категорија:Маоизам
Категорија:Кинески комунисти
Категорија:Кинески револуционери
Идеологија

**Идеологија** е организиран збир на идеи. Зборот „идеологија“ прв го употребил грофот Дестут де Траси при крајот на XVIII век за да дефинира „наука на идеи“. Една идеологија може да се прифати како јасен светоглед, начин да се гледа на нештата (види Велтаншаунг), како здрав разум (види Идеологија во секојдневие) и неколку филозофски тенденции (види Политичка идеологија), или множество од идеи предложени од страна на доминантната класа на едно општество до сите членови на ова општество (марксистичка дефиниција на идеологија - види Идеологија како инструмент за општествена репродукција).

## Идеологијата како тема во уметноста и во популарната култура
* „Идеологија“ (англиски: *Ideology*) — песна на британскиот рок-музичар Били Брег (*Billy Bragg*) од 1986 година.

## Наводи

Идеологија
Категорија:Филозофија
Категорија:Епистемологија
Категорија:Мисла
Категорија:Филозофски поими
Категорија:Политичка филозофија
Категорија:Политички поими
Категорија:Социологија
Стереотип

Во современа употреба, **стереотип** е поедноставена ментална слика на еден индивидуалец или група на луѓе кои делат одредени карактеристични (или стереотипни) квалитети. Поимот се користи во негативна смисла и стереотипите се сметаат како непосакувани верувања што можат да бидат изменети низ образование и/или запознавање со предметот на стереотипот. Стереотипите се всушност кога погрешните сфаќања опстојуваат наспроти податоците и фактите. Стереотипите се штетни појави бидејќи со нив се оправдува непријателството.
 

Категорија:Социјална психологија
Ролинг стоунс

**Ролинг стоунс** (англ. *The Rolling Stones*) — британска рокенрол-група што станала позната во 60-тите години. Тие се оригинални во мешањето на разни правци од американските композиции во нова форма на популарна музика. На почетокот на нивната кариера тие свиреле преработки на блуз, ритам и блуз, кантри и рокенрол музика. Нивните први нумери биле преработки на песни Чак Бери, Роберт Џонсон, Скримин Џеј Хокинс, Мади Вотерс и Хенк Вилијамс, меѓу другите. Иако основачите на бендот Мик Џегер и Кит Ричардс се сметаат за едни од најголемите текстописци во популарната музика, бендот никогаш не престанал да биде инспириран и од другите жанрови. Реге, панк, и денс музика, сите жанрови наоѓаат место на нивните плочи.

Гитаристот (и првичниот фронтмен) Брајан Џонс, иако популарен и харизматичен, бил избркан од групата во 1969 и умрел со таинствена смрт подоцна во таа година, претпоставена несреќа во тоа време, иако постојат обвинувања дека тој бил убиен. Џегер и Ричардс ќе го преземат пишувањето на текстови и изведбата. Џонс претпочитал да се остане блиску до блуз звукот, иако експериментирал со ситара, но Џегер и Ричардс го прошириле музичкиот пристап на Ролинг Стоунс.

## Дискографија

Р
Р
Категорија:Блуз-рок-музичари
Категорија:Музички групи основани во 1962 година
Иван Снегаров

**Иван Снегаров** (,  - , ) — црковен историчар од Охрид, член на Бугарската академија на науките од 1943. Неговите главни дела се однесуваат на историјата на бугарската црква (во која тој ја вметнува и македонската), руско-бугарските сојузи, и феудалните односи во средниот век. Во неговите дела кои се однесуваат на Македонија, најчесто се настојува да се докаже бугарскиот карактер на македонската црква и народ.

Завршил Духовна академија во Истанбул, Турција и во Киев, Украина, со специјализација во византологија. Автор на повеќе статии и книги, меѓу кои освен тие за Охридската архиепископија се и истражувачките дела за Скопје, Струга, Солун, Рајко Жинзифов, Неофит Рилски, на сите православни цркви и др. Во 1972 посмртно е објавена неговата последна публикација за манастирот Св. Наум.

## Цитати, мисли и извадоци од дела
; За значењето на Охридската архиепископија

; За востановувањето на Охридската архиепископија

; За правото на Македонија за политичка самостојност

## Надворешни врски
* Иван Снегаров  во библиотека Славика, Софиски универзитет
* История на Охридската Архиепископия (егзархиски бугарски), Иван Снегаров 
* Отношенията между Българската църква и другите православни църкви след провъзгласяването на схизмата.  (бугарски) Академик Иван Снегаров.
* ГЕОРГИ КАСТРИОТА-СКЕНДЕРБЕГ (бугарски), Иван Снегаров.
* Делото на Климента Охридски (бугарски), Иван Снегаров, Реч од 2 јули 1941
* Иван Снегаров(руски), Библиографија во Московскиот државен универзитет

## Наводи

Категорија:Бугарски историчари
Снегаров, Иван
Снегаров, Иван
Снегаров, Иван
Категорија:Македонски преселници во Софија
Категорија:Македонски општественици
Пропаганда

**Пропаганда** е тип на порака чија цел е да влијае врз мислењето или однесувањето на луѓето . Денотација на пропагандата е да пропагира (активно шири) една филозофија или став. При пропаганда, најчесто не се работи за обезбедување на неутрални информации, туку на намерно искривени податоци, логички грешки, кои, иако понекогаш се убедливи, но не мора да се и точни.

Најчесто овој поим се употребува во политички контекст, особено кога се однесува на напори спонзорирани од влади или политички групи.

Пропагандни техники се: повикување на патриотските чувства, неосновани воопштувања, намерна неодреденост, преголемо упростување на комплексни прашања, рационализација, апелирање, употреба на кратки пароли, на еуфемизми, создавање стереотипи, непотврдени претпоставки, употреба на мислења на познати лица или авторитети и слично.

Денес пропагандата има негативен призвук, поради што нејзините извршители своите пропагандни активности најчесто ги нарекуваат односи со јавноста.

### Астротурфинг
**Астротурфинг** е форма на пропопагирање, често во знак на поддршка на политичка или корпоративна агенда која има за цел да создаде привид на автентично или спонтано движење.. Целта на ваквата неетичка пропаганда е да се прикрие одреден политички или корпоративен интерес и истиот да се претставува како наводна независна јавна реакција на некоја општествена група.

Астротурферите се обидуваат да диригираат активности прикажувајќи се како група на општествено несродни и географски различно дистрибуирани поединци, кои глумат  транспарентност. Астротурфингот најчесто е инициран од страна на поединец или мала група на луѓе кои промовираат цели во корист на одреден личен интерес, симулирајќи масовност и злоупотребувајќи ги медиумите и поширокиот јавен интерес. Корисници на астротурфингот не се непосредните „параван“ активисти, туку одредени поединци или организации кои диригираат такви кампањи.

Пример за астротурфинг пропаганда во македонското општество е случајот со убиството на Мартин Нешковски, кога по масовната јавна реакција и организираните спонтани протести на младите во Скопје и поголемите македонски градови, се појавуваат астротурфери кои наводно протестираат против спонтаните мирни протести, наведувајќи различни небулозни причини како повод за нивно организирање. Дополнително се појавуваат и фејсбук групи на поддржувачи на убиецот.. Слични примери на користење на астротурфинг преку интернетот постои во Кина каде што комунистичката влада вработува професионални блогери кои објавуваат информации кои го подобруваат јавниот имиџ на власта.

## Пропагандата како тема во уметноста и во популарната култураа
* „Пропаганда“ (*Propaganda*) — германска  музичка група.
* „Пропаганда“ (*Propaganda*) — песна од истоимениот музички албум на американското дуо Спаркс (*Sparks*) од 1974 година.
* „Пропаганда“ (*Propaganda*) — песна на бразилската треш метал-група Сепултура (*Sepultura*) од 1993 година.

## Извори


Категорија:Политички поими
Категорија:Социјална психологија
Драма

200px|right

**Драма** е посебна форма на фикција наменета за изведување. Поимот доаѓа од грчки збор што значи „дејствие“ (Старогрчки: , *драма*), кој пак е изведен од глаголот „прави“ (Старогрчки: , *дран*).

## Особености
Драмата е во тесна врска со театарот, односно се изведува на сцена пред публика, што подразбира продукциска соработка и колективен облик на прием. Како книжевно дело, драмата е наменета за сценска изведба. Структурата на текстот е дијалошка што воедно значи дека огласувањето на ликовите не е проследено со раскажување, односно, од некое стојалиште на раскажувачот. Драмата прикажува, а не раскажува. Кон текстот на дијалог се јавуваат дидаскалиите или понатамошниот текст со кој авторот најчесто дава упатства за тоа како треба сценски да изгледа изведбата на дијалогот.

Користењето на поимот „драма“ за именување на одреден *вид* на претстава датира од XIX век. Во овој поглед „драма“ се однесува на претстава која *не е* ниту комедија ниту трагедија, како на пример, *[[Тереза Ракен]]* (1873) на Емил Зола или Чеховата *[[Иванов (драма)|Иванов]]* (1887). Поради ова филмската и телевизиската индустрија, како и филмските науки го имаат присвоено поимот „драма“ како жанр во нивното поле. „Радио драма“ пак е посебен драмски вид кој е напишан посебно за емитување на радио, наменет за слушање, а не за гледање.

Честопати, драмата се комбинира со музика и танц: драмскиот дел од операта целосно се пее; мјузиклите вклучуваат говорен дијалог и песни; а некои облици на драмата постојано се придружувани од музика (како на пример, мелодрамата и јапонската Но). Во одредени периоди од историјата (античките римски и модерните романтични) драмите биле пишувани за да бидат читани наместо изведувани. Кај импровизацијата, драмата не постои пред самата изведба; изведувачите изведуваат драмски текст спонтано пред публиката.

Двете маски поврзани со драмата ја претставуваат традиционалната видовна разлика помеѓу комедијата и трагедијата. Тие се симболи на старогрчките музи, Талија и Мелпомена. Талија е музата на комедијата (насмеаното лице), додека Мелпомена е музата на трагедијата (тажното лице). Иако се смета како дел од самата поетика, самиот драмски род е во контраст со епиката и лириката уште од Аристотеловата *[[Поетика (Аристотел)|Поетика]]* (околу 335 пред н.е.)—најраното дело на драмската теорија.

## Историја на драмата

## Познати драмски писатели и дела
Класичната атинска трагедија *[[Цар Едип]]* (околу 429 пред н.е.) од Софокле и ренесансната трагедија *[[Хамлет]]* (1601) од Вилијам Шекспир се сметаат за ремек-дела на уметничката драма. Според српскиот поет Јован Дучиќ, целокупната драмска уметност се врти околу три имиња кои, иако нееднакви по својот гениј, ја претставуваат целата светска драма: Софокле, како централна личноста на античката драма; Шекспир, како централна личност на модерната трагедија; и Ибзен, како најголем автор на современиот духовен театар.

## Поврзано

* Трагедија
* Комедија
* Опера
* Вилијам Шекспир

## Наводи

## Надворешни врски

Категорија:Драмска уметност
Список на македонски уметници

----

## A
мини|Слика на Сергеј Андреевски
* Атанас Атанасоски - вајар
* Борка Аврамова - вајар
* Димитар Аврамовски-Пандилов - сликар
* Кристина Александровска - сликар
* Родољуб Анастасов - сликар
* Сергеј Андреевски - сликар
* Гаврил Атанасов - сликар

## Б
* Јован Балов - сликар
* Жарко Башески - вајар
* Ибрахим Беди - вајар
* Љубомир Белогаски - сликар
* Глигор Беќаров - сликар и керамичар
* Насо Беќаровски- вајар
* Каролина Бурс - Божинова
* Сашо Блажес - сликар
* Тања Балаќ - сликарка
## В

* Васил Василев - вајар
* Иван Велков - сликар
* Кераца Висулчева - сликар
* Томе Владимирски - сликар
* Мирослав Мишо Вељковиќ - сликар

## Г
* Владимир Георгиевски - сликар
* Мирослав Георгиевски - карикатурист 
* Јордан Грабуловски - вајар
* Горјан Ѓорѓиев - сликар
* Жаклина Глигориевска - сликарка

## Д
* Благоја Дрнков - фотограф
* Димитар Дурацоски - сликар

## Ѓ
* Владо Ѓорески - сликар
## Е

## Ж

## З
* Здравев Ѓорѓи - костимограф, сликар, етнолог и фолклорист
* Дичо Зограф - зограф

## Ѕ

## И
* Богољуб Ивковиќ - сликар

## Ј
* Милан Јовановиќ - вајар
* Петар Јанков - карикатурист
* Ана Јовановска - графичарка

## К
* Кирил Караџа - сликар
* Димитар Кондовски - сликар
* Рубенс Корубин - сликар
* Димче Коцо - таписерист
* Маринчо Коцалев - сликар
* Вангел Коџоман - сликар
* Благоја Кузмановски - сликар

## Л
* Сократ Лафазановски
* Борко Лазески - сликар
* Лазар Личеноски - сликар

## Љ

## М
* Петар Мазев - сликар
* Стефан Маневски - вајар
* Дарко Марковиќ - карикатурист 
* Никола Мартиноски - сликар
* Андреј Митевски - вајар
* Боро Митриќески - вајар

## Н
* Вангел Наумоски - сликар
* Стефан Хаџи-Николов - сликар
* Благоја Николовски - сликар

## Њ

## О

## П
* Роза Павлеска - вајар
* Димитар Пандилов - сликар
* Мери Аницин - Пејоска - вајар
* Живко Пејоски - сликар и копаничар
* Мима Пејоска - дизајнер на накит
* Василие Поповиќ - сликар
* Ангелина Поповска - сликар 
* Живко Поповски - сликар
* Зоран Попоски - мултимедијален уметник
* Димитар Андонов Папрадишки - сликар

## Р
* Исмет Рамичевиќ - вајар
* Драган Ристевски - сликар

## С
* Анета Светиева - вајар
* Томе Серафимоски - вајар
* Јоне Симонче - сликар
* Васко Смилевски - карикатурист
* Драган Спасески - сликар и поет
* Зоран Силјаноски - сликар

## Т
* Атанас Талевски - фотограф
* Борислав Траиковски - сликар
* Васко Ташковски - сликар
* Димо Тодоровски - вајар
* Митко Тошев - вајар
* Ристо Тошески - сликар

## Ќ

## У
* Славко Упевче - сликар
* Никола Упевче - мозаичар
* Киро Урдин - сликар

## Ф
* Нове Франговски - сликар

## Х
* Петар Хаџи Бошков - вајар
* Маја Хил - сликарка

## Ц
* Никола Цонев - сликар

## Ч
* Глигор Чемерски - сликар

## Џ

## Ш
* Никола Шентевски - вајар
* Томо Шијак - сликар
* Ристо Шишков - глумец
* Емил Шулајковски - сликар
* Спиро Шулајковски - сликар

Уметници
Општа спогодба за царини и трговија

**Општа спогодба за царините и трговијата** (англиски: *General Agreement on Tariffs and Trade*, *GATT*) — мултилатерална спогодба за слободна трговија склучена во 1947 година. Таа претставува претходничка на Светската трговска организација.

## Историја
Општата спогодба за царините и трговијата била склучена во 1947 година, а со текот на времето неа ја потпишале повеќе од 100 земји кои учествувале со повеќе од 90 % во светската трговија. Основната цел на оваа спогодба била намалувањето на царините и на другите ограничувања на меѓународната трговија, како и спречување на едностраните мерки на земјите-потписнички насочени против слободната трговија.

## Преговорите во рамките на ГАТТ
Отстранувањето на царините и на другите пречки на слободната трговија во рамките на ГАТТ се спроведувале постепено преку неколку т.н. рунди кои претставуваат мултилатерлани преговори меѓу земјите-потписнички на ГАТТ. Од првата рунда (т.н. Женевска рунда од 1947 година) до шестата рунда (т.н. Кенедиева рунда од 1964-1967) преговорите биле насочена кон намалување на царините. Седмата рунда е позната како Токиска рунда (1973-1979) ги опфатила нецаринските ограничувања, како што се квотите. Уругвајската рунда (1986-1994) била најобемна и ги вклучила услугите и интелектуалните услуги. Истовремено, таа ја поставила основата за формирање на Светската трговска организација. 

## Наводи

## Литература
* Игор Јанев, UN and the international financial and economic organizations, Institute of Political Studies, Belgrade, 2004.
 

Категорија:Меѓународна трговија
Категорија:Меѓународна економија
Статус кво

**Статус кво** е латински поим што значи сегашна, моментална состојба на односите. Да се одржи статус кво значи да се задржат нештата како што се моментално. Спореди со *[[статус кво анте]]*, што значи "состојба на нештата каква што била претходно."

## Поврзано
* Статус Кво — англиска рок-група

Категорија:Латински изрази
Уникс

**Уникс** (**Unix**) — оперативен систем за компјутерски системи. Неговите основни особини се преносливост меѓу хардверски платформи, возможност да извршува истовремено повеќе процеси (*[[multitasking]]*) и способност истовремено да опслужува повеќе корисници. Unix е развиен во текот на шеесеттите години врз основа на оперативниот систем Мултикс. Развиен е од страна на Кем Томсон, Денис Ричи и Даглас Мекилрој, програмери на американската телекомуникациска фирма АТ&Т.

Unix има доживеано повеќе верзии и денес се во секојдневна употреба, меѓу други, верзиите на IBM и Sun Microsystems (*Sun Solaris*), како и во верзии на Слободен Софтвер на BSD Unix и Линукс (*Linux*). Интересно е тоа што Би-Ес-Ди (BSD) Unix имал во јадрото вграден код кој овозможувал поврзување на повеќе компјутери во мрежа. Мрежниот код на БиЕсДи се смета за претходник на Интернет протоколот TCP/IP.

### Слоеви на Unix
Слоеви на интеракција помеѓу хардверот и корисникот:
* Јадро - директна врска со хардверот
* Апликации (програми) и команди - интеракција со јадрото, а не директно со хардверот
* Толкувач за наредбии меѓу корисникот и неговите програми со наредбите на Уникс
* Систем на прозорци, на пр.Х(не мора да постои) - интеракција најчесто со Шел, но може и директно со програмите
* Корисникот - интеракција со лушпата или комбинација од системот на прозорци и околината на лушпата.
### Надворешни информации и врски
* UNIX  (на македонски)
* The UNIX Forums - the Top UNIX & Linux Q&A on the Web  (на англиски)
* Tru64.org (на англиски)
* EnterpriseUNIX.org  (на англиски)
* Unix @ dmoz.org  (на англиски)
* http://www.UNIX-systems.org/  -- The Open Group UNIX System Homepage (на англиски)
* http://xahlee.org/UnixResource_dir/freebooks.html—The Unix Pestilence (an anti-unix website) (на англиски)
* http://www.roesler-ac.de/wolfram/acro/index.htm—The Unix Acronym List (на англиски)
* UniX on laptops and notebooks  (на англиски)

Категорија:Оперативни системи
Медицинска опрема

**Медицинска опрема** е инструмент, апарат, машина, имплант, ин витро реагенс, или друг сличен или поврзан артикл што служи во медицина за одржување на човечкото здравје.
Нирвана (појаснување)

Поимот **нирвана** може да се однесува на:

* Нирвана, филозофски поим во будизмот и џаинизмот
* Нирвана (група), гранџ-група од САД
Метал (појаснување)

Поимот **метал** може да се однесува на:

* Метали, хемиски елементи во периодниот систем.
* Хеви метал музика, музички поджанр на рок-музиката.
Korn

**KoЯn** е американска ну метал група позната по својата експлицитна лирика и по религиозната (не)припадност на бендот. Тие се исто така познати по своите седум-жичени гитари и хип-хоп ритамот. KoЯn е посветена на алтернативна музика или поспецифично ну метал музика. Бендот броеше пет члена на своите минати албуми, и тоа: Џонатан Дејвис (вокали и гајда), Брајан (Хед) Велч (гитара, следечки вокал), Џејмс (Манки) Шафер (гитара), Реџиналд (Филди) Арвизу (бас гитара) и Дејвид Силверија (тапани), и има соработувано со повеќе хип-хоп музичари. Но, во 2004, бендот го напушти Хед. Најновиот сингл е насловен Twisted Transistor.

## Историја
**KoЯn** е само еден од многуте калифорниски бендови посветени на метал музиката покрај Anthrax, Deftones, Megadeth, MetallicA, Slayer, System of a Down и многу други. Првото име на бендот беше **LAPD** **(Love And Peace Dude)**, кое подоцна беше променато во **Creep**, а додека конечното име **KoЯn** бендот го доби по доаѓањето на пејачот Џонатан Дејвис, кој не беше во примарната постава на бендот. Бендот доаѓа од Бејклерсфилд, Калифорнија, САД. Првиот нивни албум наречен по името на бендот - KoЯn е издаден во октомври 1994 година од страна на Епик Рекордс. 22 февруари 2005 Брајан (Хед) Велч го напушта бендот поради неговата ненадејна промена, при што тој започна да верува во Господ. KoЯn го снима својот најнов албум со постава од останатите четири членови.

## Дискографија
* Korn (1994) (Immortal/Epic копродукција)
*Life Is Peachy (1996) (Immortal/Epic копродукција)
*Follow the Leader (1998) (Import продукција)
*Issues (1999) (Sony продукција)
*Untouchables (2002) (Sony продукција)
*Take a Look in the Mirror (2003) (Sony продукција)
*Greatest Hits Vol. No.1 (2004) (Sony/Epic копродукција)
*See You on the Other Side (2005) (Sony продукција)
* Untitled (2007)
* Korn III: Remember Who You Are (2010)
* The Path of Totality (2011)
* The Paradigm Shift (2013)
* The Serenity of Suffering (2016)
* The Nothing (2019)
* Requiem (2022)

## Опрема
Хед, Манки и Филди користат опрема од јапонскиот производител на гитари и гитарски ефекти Ibanez. Одлика за стилот на свирење на Хед и Манки е што тие користат гитари со седум жици и имаат свој посебен модел Ibanez® K-7, наштиман за еден степен пониско од стандардното штимање на седумжичените гитари. Што значи наместо по распоред B,E,A,D,G,B,E тие се наштимани по распоред A,D,G,C,F,A,D. Нивнит басист Филди исто така свири на неконвенционална бас гитара со пет жици, и исто така има свој посебен модел Ibanez® K-5, наштиман 2 степени пониско од стандардното штимање, што значи наместо по распоред B,E,A,D,G тој е наштиман по распоред A,D,G,C,F. Се смета дека KoЯn ја револуционира алтернативната музика со своите неверојатно ниски звуци.

## Наводи

## Надворешни врски

* Официјалното мрежно место на KoЯn 
* KoЯn на MTV 
* Подетална дискографија на KoЯn 
* Најнови вести за KoЯn 

*
Категорија:Алтернативен метал музички групи
Категорија:Американски алтернативен метал музички групи
Категорија:Ну метал музички групи
Категорија:Американски ну метал музички групи
Категорија:Рап метал музички групи
Категорија:Музички групи основани во 1993 година
Нирвана

**Нирва́на** (санскрит: निर्वाण, *nirvāṇa*) или **ниба́на** (, *nibbāna*, ) е поим кои го користат џаинистите и будистите да ја опишат блажената состојба на конечното ослободување од овоземски страсти и вечниот круг на преродба (самсара).

## Нирвана како тема во уметноста и во популарната култура
Нирвана се јавува како честа тема во уметноста и во популарната култура, како:
* „Нирвана“ - песна на српскиот поет Владислав Петковиќ - Дис. 
* „Нирвана“ (*Nirvana*) - американска рок-група.
* „Нирвана“ (*Nirvana*) - песна на британската рок-група „Калт“ (*The Cult*) од 1985 година.

## Наводи

Категорија:Будизам
Категорија:Џаинизам
Атина (Џорџија)

:*Оваа страница се однесува на американскиот град Атина, Џорџија. За други значења видете [[Атина (појаснување)]]*.
мини|Општината во Атина
мини|Општината во Атина
**Атина** е град во сојузната држава Џорџија, САД.

Категорија:Градови во Џорџија
Категорија:Населени места основани во 1806 година
Ibanez

::*Оваа статија се однесува на производителот на гитари Ibanez. За список на луѓе со името Ибањес, видете [[Ибањес]].*

**Ibanez** или **Ибањес** (, *Aibanīzu*) — корпорација започната од јапонскиот стопанственик Хошино Гаки, кој го започнал својот бизнис продавајќи шпански гитари наречени Ibanez, а подоцна го купил името и започнал да продава гитари под тоа име во САД. Така денес Ибањес е производител на електрични и акустични гитари како и на акустични и електрични бас гитари со повеќе фабрики низ светот како низ Јапонија, Кина, САД. Одпрва гитарите на Ibanez биле копии на модели на Фендер и Гибсон и тие копии се денес ценети од колекционари и се наречуваат „lawsuit modelѕ“. Првите познати корисници на Ибањес во 70-тите години биле Стив Милер, Боб Вир (Grateful Dead) и Фил Линот (Thin Lizzy). Во текот на 80-тите години, и со стекнатиот реноме на копирање на ЕЅ-175 џез гитарата на Гибсон, Ibanez постанува омилен инструмент на познатите џез гитаристи Џон Скофилд, Џорџ Бенсон и Пет Метини. Денес, Ibanez е потписник на договори со многу познати имиња од музичката индустрија како: Хед, Манки и Филди од KoЯn, Декстер Холанд, Нудлс и Грег К. од The Offspring, Дарон Малакиан од System of a Down, Бред Делсон од Linkin Park, и најзвучните имиња: Стинг, Стив Ваи и Џо Сатриани.

## Наводи

## Надворешни врски
мини|120px|лево|Ibanez RGT42DX од 2006
* Официјалното мрежно место на Ibanez
* Историја на д.о.о. Хошино Гакки 
* Потекло на Ibanez и моделите за тужби
* Ibanez регистар - Галерија на минати и сегашни Ibanez гитари и басови.
* IbanezRules - Купопродажба на користени Ibanez гитари, технички водичи, каталози, прирачници, прирачници за врзување на жици, итн.
Ibanez гитари и басови.
* Историја на Ibanez 
* Критики на Ibanez гитари
* Ibanez на Aardvark Music - Ibanez во Обединетото Кралство.
* Jemsite

Ибањес
Бас-гитара

thumb|100px|Електричeн „Warwick Streamer“ бас со пет жици

**Бас-гитара** (или „бас“) , и акустичната и електричната, денес се користи како следечки инструмент, меѓутоа има неколку виртуози на бас гитара кои свират со неверојатна брзина и техника, подобро од некои гитаристи. Денес бас-гитарите се користат во повеќе музички правци отколку обичните гитари. Бас-гитарите се разликуваат од обичните гитари по тоа што жиците на бас-гитарата даваат звуци пониски за една октава. Поради непотребноста на највисоките две жици, бас-гитарите ги изгубиле нив и стандардно се произведуваат со четири жици (редослед E, A, D, G). Меѓутоа бројот на жици зависи од афинитетите на музичарот, во зависност кој стил на музика свири. Постојат петтожичени бас-гитари (редослед H,E,A,D,G) кои најчесто се користат во рок и метал музиката, а додека пак има варијации на петтожичените бас-гитари кои наместо петта жица имаат прва жица (E,A,D,G,C), што овозможува свирење на повисоки тонови од оние кои може да ги произведе стандардна петтожичена бас-гитара. Постојат пак и шестожичени бас-гитари кои ги содржат сите жици на петтожичените гитари (H,E,A,D,G,C) и се користат во сите правци на музиката, но многу ретко. Најдобрите басисти на сите времиња користеа четирижичени бас-гитари што докажува дека бројот на жици не игра многу важна улога во квалитетот на свирењето.

## Најпознати производители

* Фендер (Fender)
* Ибањес (Ibanez)
* Гибсон (Gibson)
* И Ес Пи (ESP)
* МјузикМен (MusicMan)

## Најпознати басисти

* Les Claypool (Primus, solo)
* Бодан Арсовски (Леб и Сол)
* Клиф Бартон (MetallicA)
* John Deacon (Queen)
* Michael "Flea" Balzary (Red Hot Chili Peppers)
* Paul McCartney (The Beatles)
* John Myung (Dream Theater)
* Jaco Pastorius (Weather Report)
* SMV - виртуозно бас трио за џез музика: Victor Wooten, Marcus Miller и Stanley Clark
*Calum Hood (5 seconds of summer) (5sos)

Категорија:Музички инструменти
Категорија:Гитари
Категорија:Американски пронајдоци
Виолина

**Виолина**, **цигулка**, **ќемане** или **кемане** — гудачки инструмент кој има четири жици, кои се штимаат во интервал на чиста квинта. Жиците, почнувајќи од најдлабоката, се штимаат во висина на следните тонови: ге (g), де1 (d1), а1 (а1), е2 (е2). Виолината е најмалиот инструмент во семејството на гудачки (жичени) инструменти, каде уште спаѓаат и виолата, виолончелото и контрабасот. 

## Делови на виолината
Виолината се состои од два главни дела: гудало (лак) и виолина.

**[[Гудало]] (лак)** - должината на гудалото изнесува 74 сантиметри, а тежината варира помеѓу 55 и 65 грама (обично е околу 60 грама). Главните негови делови се:
* Стап - претежно изграден од дрво наречено пернабуко, бидејќи доаѓа од истоимената област во Бразил. Ова дрво е силно и флексибилно во исто време, што е главна одлика за правење добро гудало. Прв кој почнал да го користи тоа дрво за оваа намена, бил творецот Тоурте, на крајот од 18. век.
* Струни - направени од обработени коњски влакна, прицврстени на двата краја на гудалото (лакот), горниот - врв и долниот - т.н.. жабица. Едно гудало содржи околу 150 коњски влакна. Жабицата се затега со завртка изработена од метал, со чија помош се затегаат и отпуштаат струните. Неопходно е да се спомене и калафониумот, средството за премачкување на струните, за да се оствари подобар контакт помеѓу гудалото и жиците. Калафониумот се прави од смола.

**Виолина** - виолината се состои од кутија (резонатор), која го засилува звукот на жиците. Нејзиниот горен дел е од смреково дрво, со исечени отвори во форма на латиничната буква *ф*, и затоа се викаат f-отвори. Долната страна - дното е направена од јаворово дрво. Страниците на кутијата се составени од шест штички, на чии состави со горната и долната страница, од внатрешната страна, се поставени клинови. Кутијата продолжува со заоблен врат. Помеѓу вратот и главата се наоѓа праг, штичка од тврдо дрво(абонос). Во главата се всадени четири чивии, а главата завршува со полжав. На кутијата се наоѓа мовче (кобилица) - тенка дрвена штичка, чија функција е да го пренесува треперењето на жиците врз кутијата, а нејзината заобленост на горната страна овозможува свирење на секоја жица посебно. На долниот крај на кутијата жиците се прицврстени со т.н. кордар. Кордарот со еден јазол што поминува преку долниот праг е прицврстен за едно копче.

thumb|310px|left|Детали на виолината

## Виолината како тема во уметноста и во популарната култура
Виолината се јавува како тема во делата од уметноста и популарната култура, како:
* „Виолина и малку нервоза“ (руски: *Скрипка и немного нервно*) — песна на рускиот поет Владимир Мајаковски од 1914 година.
* „Виолина“ — песна на српскиот поет Владислав Петковиќ - Дис.
* „Виолина“ — песна на српскиот поет Васко Попа.
* „Виолина“ — песна на македонскиот поет Наум Целакоски од 1991 година.
* „Виолината на Ротшилд“ (руски: *Скрипка Ротшильда*) — расказ на рускиот писател Антон Чехов од 1894 година.

## Надворешни врски
* Виолина продадена за 3,5 милиони долари
* Виолина

## Извори

Категорија:Гудачки инструменти
Категорија:Жичени инструменти
Категорија:Италијански пронајдоци
Атина (појаснување)

**Атина** е главниот град на Грција. Видете Атина за градот, историја на Атина за детални историски информации за градот, и префектура Атина за информации за префектурата.

**Атина** е исто така име на голем број на градови во САД:

* Атина (Алабама)
* Атина (Вермонт)
* Атина (Вирџинија)
* Атина (Висконсин)
* Атина (Западна Вирџинија)
* Атина (Илиноис)
* Атина (Индијана)
* Атина (Калифорнија)
* Атина (Луизијана)
* Атина (Мејн)
* Атина (Мичиген)
* Атина (Мисисипи)
* Атина (Њујорк)
* Атина (Охајо)
* Атина (Пенсилванија)
* Атина (Тексас)
* Атина (Тенеси)
* Атина (Џорџија)
Американска музика

**Американската музика** е музиката која е произведена во САД. Таа е најпопуларна во светот со оглед на тоа што ги опфаќа сите популарни музички жанрови и тоа од комерцијалните поп, рок (алтернативен рок, панк, метал,) електронска музика, и не толку прочуените етно, кантри и други.

*
Категорија:Музика
Систем

**Систем** (од латински systēma, земено од грчки σύστημα systēma) е збир или композиција од меѓусебно поврзани и заемнодејствувачки елементи (објекти, ентитети) што создаваат единствена целина. Објектите може да се со произволна природа, кои можат да влијаат едни на други, а нивните интеракции не се независни. Притоа се создава целина чии својства битно се разликуваат од својствата на конститутивните елементи.

Секој систем во принцип може да има голем број на состојби. Некои од тие состојби се почести од другите. Системот кој има само една состојба (чија вредност е 1) е потполно одреден. Во таа смисла системот со две или повеќе состојби е неодреден.

## Неодреденост на системите

Неодреденоста на системите е толку поголема колку што е поголем бројот на неговите состојби. Степенот на неодреденост се одредува со помош на мерката наречена ентропија. Притоа се среќаваат неколку видови ентропии:

* Хартлиева ентропија (*So*) — е мерка за неодреденост на системот. Колку е поголем бројот на можни состојби (односно колку веројатноста на реализација на произволната состојба е помала) толку ентропијата на системот е поголема и обратно.
* Шенонова ентропија — ја карактеризира веројатноста на реализација на произволна состојба на некој систем во кој сите состојби немаат подеднаква веројатност да бидат реализирани. Гледано генерално, ентропијата (неодреденоста) на системот зависи од:

# Бројот на можни состојби и
# Распределба на веројатностите на тие состојби.

## Организираност на системите

За системите е карактеристично тоа што во однос на надворешната околина тие мора да поседуваат извесен степен на организираност. Поимот организираност е доста тешко да се дефинира, меѓутоа е јасно дека организираните системи се доста далеку од термодинамичката рамнотежа. Може да се смета, на пример, дека гасот што се состои од молекули (како компоненти на системот) во хаотично движење има нулта организираност, а организмите способни за одржување на своето постоење и размножување поседуваат висок степен на организираност. Сите организирани системи не се кибернетски, иако сите кибернетски системи имаат одреден степен на организираност.


Категорија:Теорија за системите
Категорија:Наука за системите
Категорија:Кибернетика
Категорија:Метафизички поими
Вашингтон (појаснување)

* Вашингтон, главен град на САД.
* Вашингтон, сојузна држава во САД. 
* Вашингтон, Џорџ, првиот претседател на САД.
Список на главни градови на САД

:*Главни градови на [[САД|американските]] сојузни држави според азбучен ред на државата:*
----

* Ајдахо — Бојси
* Ајова — Де Мојн
* Алабама — Монтгомери
* Алјаска — Џуно
* Аризона — Финикс
* Арканзас — Литл Рок
* Вајоминг — Шајен
* Вашингтон — Олимпија
* Вермонт — Монтпилиер
* Вирџинија — Ричмонд
* Висконсин — Медисон
* Делавер — Довер
* Западна Вирџинија — Чарлстон
* Илиноис — Спрингфилд
* Индијана — Индијанаполис
* Јужна Дакота — Пјер
* Јужна Каролина — Колумбија
* Јута — Солт Лејк Сити
* Калифорнија — Сакраменто
* Канзас — Топика
* Кентаки — Френкфорт
* Колорадо — Денвер
* Конектикат — Хартфорд
* Луизијана — Батон Руж
* Масачусетс — Бостон
* Мејн — Огаста
* Мериленд — Анаполис
* Минесота — Сент Пол
* Мисисипи — Џексон
* Мисури — Џеферсон Сити
* Мичиген — Лансинг
* Монтана — Хелена
* Небраска — Линколн
* Невада — Карсон Сити
* Ново Мексико — Санта Фе
* Њу Хемпшир — Конкорд
* Њу Џерси — Трентон
* Њујорк — Олбани
* Оклахома — Оклахома Сити
* Орегон — Салем
* Охајо — Колумбус
* Пенсилванија — Харисбург
* Род Ајленд — Провиденс
* Северна Дакота — Бизмарк
* Северна Каролина — Рали
* Тексас — Остин
* Тенеси — Нешвил
* Флорида — Талахаси
* Хаваи — Хонолулу
* Џорџија — Атланта

## Поврзано
* Сојузни држави на САД
* Список на градови во САД
* Географија на САД


*Главни
Категорија:Главни градови во Северна Америка
Главни градови
Главни градови
Алјаска

**Алјаска** — американска сојузна држава со главен град Џуно. САД ја купила Алјаска од Русија во 1867 и била вклучена како држава во 1959.

## Географија
[мини|лево|[Денали е највисокиот врв во Северна Америка]]
Алјаска претставува најголема држава во САД зафаќа површина од 1.717.855&nbsp;км2, и на тој простор живее население од 663.661 жител. Нејзината територија е составена најмногу од планини, на кои има активни вулкани и многу ледници. Во Алјаска се наоѓа највисокиот врв во Северна Америка Макинли висок 6.149 м. Климата на Алјаска е супполарна, а во делови на приморјето застапена е и умерено континентална клима. Најголема река во Алјаска е Јукон, таа има и многу езера. Од рудното богатство во Алјаска најмногу е застапено: златото, среброто, бакарот, платината, оловото, ураниумот и др.

## Историја
Првата населба во Алјаска била формирана на 9 април 1867 година од страна на Русите, подоцна Pусите Алјаска ја продале на САД за сума од 7.200.000 долари.

## Демографија
Поголемиот дел од населението го сочинуваат: Ескимите, Инуитите, Индијанците, многу белци и помал дел црнци.

## Поврзано
* Руска Америка

## Наводи


Категорија:Сојузни држави на САД
Категорија:Држави и територии настанати во 1959 година
Категорија:Ексклави
Абердин (Вашингтон)

thumb|десно|Абердин

мини|Знаме на Абердин, Вашингтон
**Абердин** е град во сојузната држава Вашингтон во САД. Абердин е и родното место на Курт Кобејн мртвиот пејач на популарната гранџ група Нирвана.
## Наводи

Категорија:Градови во Вашингтон
Категорија:Населени места основани во 1884 година
Абердин (појаснување)

* Абердин (град во Шкотска)
* Абердин (град во сојзуната држава Вашингтон во САД)
Вашингтон (сојузна држава)

[мини|[Сиетл, Вашингтон|Сиетл е најголемиот град во државата]]
**Вашингтон** (англиски: *Washington*) е најсеверозападната сојузна држава од САД (после Алјаска). Примена е како држава во САД во 1889, а е наречена по првиот претседател на САД, Џорџ Вашингтон. Главен град е Олимпија, а најголем е Сиетл.

Други градови: Абердин.

## Историја
Територијата на државата Вашингтон илјадници години била дом на домородни племиња, како Јакама, Мака, Салиши и др.

мини|лево|Сиетл во 1887
Регионот бил дел од територијата Орегон од 1848 до 1853, по што се одделил во посебна територија Вашингтон. На 11 ноември 1889, Вашингтон станала 42-ра сојузна држава на САД.

## Белешки

Категорија:Сојузни држави на САД
Абердин

десно|мини|Местоположба на Абердин
thumb|left|200px|Абердин
**Абердин** е трет по големина град во Шкотска, Велика Британија. Има 202,370 жители.


Категорија:Градови во Шкотска
Категорија:Управни области во Шкотска
Феникс (појаснување)

**Феникс** може да се однесува на:

* Феникс — митолошка птица
* Финикс (Феникс) — главен град на сојузната држава Аризона во САД
* Феникс (соѕвездие) — мало соѕвездие на јужното небо
* Феникс (издавачка куќа) — издавачка куќа од Скопје
* Фениксови Острови — островска група во Кирибати
Аризона

**Аризона** () — американска сојузна држава со главен град Финикс.

## Аризона како тема во уметноста и во популарната култура
* „Аризонски сон“ (*Arizona Dream*) - музички албум на Горан Бреговиќ од 1993 година.
* „Додека стигнам во Аризона“ (*By The Time I Get To Arizona*) - песна на американската рап-група „Паблик енеми“ (*Public Enemy*) од 1991 година.


Image:Lockett Meadow, 1996.jpg
Image:USA 09983 Grand Canyon Luca Galuzzi 2007.jpg
Image:Grand Canyon Powell Point Evening Light 02 2013.jpg


## Наводи


Категорија:Сојузни држави на САД
Категорија:Поранешни колонии на Шпанија
Категорија:Држави и територии настанати во 1912 година
Титикака

**Титикака** (, )  најголемото езеро во Јужна Америка и се наоѓа на западниот дел од континентот. Тоа е воедно и највисокото пловно езеро во светот (се наоѓа на 3.810 метри надморска височина). Долго е 196, а широко 56 километри во просек и се протега од југоисточниот дел на Перу па сè до западна Боливија. Површината изнесува , а најдлабоката точка се наоѓа на 280 метри под површината. Вкупно 25 реки со површина од околу  се влеваат во езерото Титикака кај областа Алтиплано. На јужната страна од Титикака се наоѓа единствениот одлив од езерото - *Desaquadero*. Поради испарувања езерото губи 95% од влеаната вода. Титикака има 41 остров, од кои многумина се населени, а најголемиот остров е Титикака (*Isla de Titicaca*). Во околината на езерото може и ден денес да се најдат остатоци од градби од кои некои потекнуваат од времето на Инките. Располага со многу видови риби, а околината на бреговите се користи главно за земјоделство.
thumb|300px|right|Поглед на брегот на Титикака

## Поврзано
* Езера во Боливија
* Езера во Перу
* Географија на Боливија
* Географија на Перу

## Наводи

Категорија:Езера во Боливија
Категорија:Езера во Перу
Категорија:Ла Пас (департман)
Категорија:Регион Пуно
Категорија:Меѓународни езера во Јужна Америка
Тангањика (езеро)

**Тангањика** е езеро во централна Африка. Се протега на север до Бурунди, на исток до Танзанија, на југ до Замбија и на запад до ДР Конго. Долго е 680, меѓутоа широко само помеѓу 16 и 72 километри. Најголемата длабочина изнесува 1.436 метри и со тоа е, по Бајкалското Езеро, најдлабоко езеро во светот. Единствениот одлив од Тангањика е реката Лукуга која се наоѓа во Конго. Фауната околу езерото изобилува со голем број на птици и околу 200 видови на риби, а на брегот има крокодили и нилски коњи. Околината на Тангањика се одликува со голема плодност. Првите Европејци кои го откриле езерото се британците Јохн Спеке и Сер Ричард Бартон.

## Наводи

Категорија:Езера во Танзанија
Категорија:Езера во Демократска Република Конго
Категорија:Тромеѓи
Категорија:Меѓународни езера во Африка
Континент

[мини|250px|Светот е срамнет во Димаксионска мапа при развивање во [икосахедронска мрежа со готово соседни копнени маси]]
**Континент** (на латински continere, „да држи заедно“) — голема непрекината маса земја.

Иако постојат 6 геолошки препознатливи континентални платоа, постојат различни дефиниции на одделните континенти. Обично се бројат 7 различни континенти:

# Европа
# Азија
# Африка
# Северна Америка
# Јужна Америка
# Антарктик
# Австралија

## Континентите како тема во уметноста и во популарната култура
Континентите, воопшто или некој од нив, се јавуваат и како тема во уметноста и во популарната култура, како:
* „Најголемиот континент“ — книга за деца на Славко Јаневски од 1969 година.
* „Седмиот континент“ (*Sedmi kontinent*) — југословенски филм во режија на Душан Вукотиќ од 1966 година.
* „На милозливата Европа“ (*Милостивој Европи*) — песна на српскиот поет Јован Јовановиќ - Змај.
* „Европски син“ (*European Son*) — песна на американската рок-група „Велвет андерграунд“ (*Velvet Underground*) од 1966 година.
* „Европска кралица“ (*European Queen*) — песна на англискиот пејач Били Оушн (*Billy Ocean*).
* „Африка“ (*Africa*) — песна на поп-групата „Тото“ (*Toto*) од 1982 година.

## Наводи

*
Категорија:Географија
Викторија (појаснување)

* Австралиската сојузна држава Викторија
* Африканското езеро Викторија
* Главниот град на Сејшелите
* Главниот град на канадската провинција Британска Колумбија
Викторија (Австралија)

*Оваа страница се однесува на австралиската сојузна држава Викторија. За друго значење види [[Викторија (појаснување)]].*
мини|Знаме на Викторија
**Викторија** () е една од шесте сојузни држави во Австралија. Најмалата држава е по површина на Австралиското копно, со 237.629 квадратни километри, и е најгуста по население, со 5.205.200 жители во 2007&nbsp;г. Главен град на Викторија е Мелбурн, во кој живеат скоро 70% од сите Викторијци.

## Историја
Површината на Викторија била дел од австралиската држава Нов Јужен Велс до 1851 г., кога се одделила како „Колонија Викторија“. Истата година е откриено злато во селото Баларат, а потоа и во Бендиго, каде се случила една од најголемите златни трески во светот. Во само десет години, населението на колонијата се зголемило од 76.000 до 540.000 жители — најголемиот број од нив доселеници од Ирска и Кина.

## Наводи


Категорија:Сојузни држави и територии на Австралија
Категорија:Поранешни колонии на Британија
Категорија:Држави и територии распаднати во 1901 година
Категорија:Држави и територии настанати во 1851 година
Австралиска престолнинска територија

**Австралиската престолнинска територија** или **АПТ** ( или *ACT*) е сојузна територија на Австралија. Главен град на АПТ и воедно и на цела Австралија е Канбера. Територијата е предвидена да го опфати седиштето на управата како автономен субјект.
мини|Грб на Австралиската престолнинска територија

Категорија:Сојузни држави и територии на Австралија

Категорија:Држави и територии настанати во 1911 година
Категорија:Енклави